Diari Oficial de la Generalitat Valenciana


Sumari del DOGV 3804, del 31-07-2000 (2000/6223)

ORDRE de 13 de juliol de 2000, de la Conselleria d'Economia, Hisenda i Ocupació, per la qual es modifica la de 23 de juny de 1999, de la Conselleria d'Ocupació, Indústria i Comerç, en la qual es regulen els programes d'Escoles Taller i Cases d'Oficis, les unitats de Promoció i Desenvolupament i els centres d'Iniciativa Empresarial, i els programes de Tallers d'Ocupació, i s'estableixen les bases reguladores de la concessió de subvencions públiques als citats programes; i per la qual es publiquen les línies pressupostàries i els crèdits màxims que han de finançar els citats programes en l'exercici 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6223


Data del document
:   13-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * accés a la professió
    * formació professional
    * ensenyament professional
    * suport econòmic
    * ajuda a l'ocupació
    * ajuda pública

ORDRE de 13 de juliol de 2000, de la Conselleria d'Economia, Hisenda i Ocupació, per la qual es modifica la de 23 de juny de 1999, de la Conselleria d'Ocupació, Indústria i Comerç, en la qual es regulen els programes d'Escoles Taller i Cases d'Oficis, les unitats de Promoció i Desenvolupament i els centres d'Iniciativa Empresarial, i els programes de Tallers d'Ocupació, i s'estableixen les bases reguladores de la concessió de subvencions públiques als citats programes; i per la qual es publiquen les línies pressupostàries i els crèdits màxims que han de finançar els citats programes en l'exercici 2000. [2000/6223]
  
L'experiència obtinguda en el desenvolupament dels programes d'Escola Taller, Cases d'Ofici i Tallers d'Ocupació durant l'exercici 1999 aconsella la modificació en alguns aspectes de l'ordenació dels citats programes vigents a la Comunitat Valenciana, i que va establir l'al·ludida Ordre de 23 de juny de 1999 (DOGV núm. 3.534, de 8 de juliol de 1999).
  
Per això, i atés que les competències en matèria de formació professional ocupacional i contínua s'atribueixen a la Conselleria d'Economia, Hisenda i Ocupació, en virtut del Decret 7/2000, de 22 de maig, del president de la Generalitat Valenciana,
  
Ordene
  
Article 1
  
El primer paràgraf dels articles 8.2 i 17.2 queden redactats així:
  
«Per a la realització de la selecció del personal indicat més amunt, es crearà un grup de treball mixt, integrat per tres membres designats per l'entitat promotora i tres funcionaris nomenats per la direcció territorial d'Ocupació, que estarà presidit per la persona que aquesta designe. El procediment que cal seguir serà aquest:».
  
Article 2
  
El tercer paràgraf de l'apartat b) de l'article 8.2 i 17.2 queda redactat així:
  
«El grup de treball elaborarà les convocatòries i les proves que calga aplicar en cada cas, les qual seran valorades d'acord amb els barems que hagen sigut establits per la Direcció General de Formació i Inserció Professional. Així mateix, prepararà les ofertes d'ocupació que cursen les oficines d'Ocupació, si pertoca, i difondrà les convocatòries mitjançant els mitjans de difusió que es determinen.»
  
Article 3
  
Es modifica l'article 21.1.c) amb el text següent:
  
«c) Pressupost i finançament del projecte:
  
Pressupost de despeses del projecte, amb períodes per fases o períodes semestrals, que inclourà:
  
- Costos de contractació de personal directiu i docent.
  
- Costos de contractació de personal administratiu i de suport.
  
- Costos de contractació d'alumnat treballador, corresponent a les fases de formació en alternança.
  
- Costos de funcionament i de gestió com ara:
  
- Mitjans didàctics.
  
- Material escolar i de consum.
  
- Material d'oficina.
  
- Viatges de l'alumnat per a la formació.
  
- Amortització d'instal·lacions i equips. Quan l'entitat promotora aporte per al desenvolupament del projecte béns (instal·lacions i equips) amortitzables, s'adjuntarà una llista valorada de béns que incloga la quota d'amortització en el pressupost de despeses. També s'adjuntarà un llista valorada, si és el cas, d'altres béns aportats no amortitzables, incloent-hi materials no didàctics per al desenvolupament del projecte.
  
- Primes d'assegurança d'accidents de l'alumnat que participa en les escoles taller i les cases d'oficis, durant la primera fase.
  
- Altres despeses de funcionament necessàries per al desenvolupament del projecte.
  
- Beques a l'alumnat participant, tant en les escoles taller com en les cases d'oficis.
  
- Ingressos previstos a conseqüència, si és el cas, i sempre que es complisca allò establit en l'article 22.3 d'aquesta ordre, de l'alienació dels béns produïts o dels servicis prestats per l'escola taller, casa d'Oficis o taller d'Ocupació.
  
- Pressupost total d'ingressos del projecte en què s'indicarà la part finançada personal treballador per l'entitat promotora o per altres fonts de finançament col·laboradores, i la part per al finançament de la qual se sol·licita la subvenció a la Conselleria d'Economia, Hisenda i Ocupació, una vegada descomptades les quantitats previstes que s'han d'ingressar per l'alienació de béns o prestacions de servicis.»
  
Article 4
  
Es modifica el punt 1 de l'article 22.1 amb el text següent:
  
«1. Subvenció per a sufragar els costos de formació professional ocupacional i, si és el cas, formació bàsica complementària durant totes les etapes del projecte que inclourà:
  
a) Costes salarials del director i professorat que haja sigut seleccionat i contractat per l'escola taller, casa d'Oficis o taller d'Ocupació, incloent-hi els originats per les quotes a càrrec de l'ocupador, derivades de contingències comunes i professionals, Fons de Garantia Salaria, desocupació i formació professional.
  
b) Contractació de personal de suport.
  
c) Compensació de la despesa per primes de l'assegurança d'accidents de l'alumnat, durant la primera etapa formativa i en els casos en què, durant l'etapa de contractació, s'impartisca formació fora del contracte de treball.
  
d) Mitjans didàctics, material escolar i de consum per a la formació.
  
e) Amortització d'instal·lacions i equips.
  
f) Viatges per a la formació.
  
g) Material d'oficina.
  
h) Lloguer d'equips (exclós el leasing).
  
i) Altres despeses de funcionament necessaris per al desenvolupament del projecte formatiu que la Conselleria d'Economia, Hisenda i Ocupació considere justificats, amb l'acreditació prèvia.
  
j) Despeses corresponents a les beques en la primera fases de les escoles taller i cases d'Oficis que es realitzarà per l'entitat promotora, la qual rebrà al començament d'aquesta fase la quantitat necessària per a fer front al citat pagament.
  
Les despeses financeres generades per avals, bestretes bancàries o anàlogues, i les despeses d'inversió, l'adquisició d'immobles, d'instal·lacions, de maquinària o d'equips, el lloguer d'edificis, de locals, de naus, d'aules i de condicionament d'aquests, quan no siga resultat de la pràctica professional del personal treballador que participa, no seran susceptibles, en cap cas, de finançar-se a càrrec de la subvenció.
  
El càlcul de la subvenció es realitzarà per hora/alumne de formació i per mòduls i fases. Atés que l'alumnat rep formació, bé siga teòrica o teoricopràctica durant tota la jornada a l'escola taller, casa d'Oficis o taller d'Ocupació, es consideraran hores formatives les que corresponen a la totalitat d'aquestes, tant en la primera fase com en la resta de fases de formació en alternança.»
  
Article 5
  
Es modifica el punt 2 de l'apartat 22.1 amb el text següent:
  
«2. Beques. Durant la primera fase de les escoles taller i cases d'Oficis, de formació professional ocupacional, les entitats promotores pagaran beques per assistència diària previstes en la normativa reguladora del Pla nacional de Formació i Inserció Professional, pel procediment que s'hi estableix de nòmines establides, amb el descompte de l'import corresponent a faltes d'assistència no justificades.»
  
Article 6
  
Es modifica l'article 23.3, el text del qual serà el següent:
  
«23.3. Dins del mes següent a la fi de cada fase o període semestral considerat, l'entitat promotora remetrà a la direcció territorial d'Ocupació els justificants dels pagaments efectuats (nòmines, TC 1 i TC 2, factures i la resta de documents justificatius d'acord amb la legalitat vigent) a càrrec dels fons rebuts. La justificació es presentarà segons el desglossament indicat en el model normalitzat, i no es podran efectuar compensacions entre els distints conceptes (mòdul A, mòdul B, beques d'alumnes i salaris d'alumnes). Així mateix, s'acompanyarà llista de pagaments efectuats amb identificació dels perceptors i especificant-ne les quantitats corresponents.
  
Una vegada verificada la justificació per despeses efectuades, i en cas de ser inferior a la quantitat establida com a subvenció màxima justificable, s'ajustarà el corresponent saldo en la pròxima transferència que s'haja d'efectuar.»
  
Article 7
  
El punt 9 de l'article 23queda redactat:
  
«23.9. El pagament de les beques a l'alumnat es justificarà a l'acabament de la primera fase mitjançant documentació acreditativa de les quantitats efectivament percebudes.»
  
Article 8
  
S'afegeix a l'article 23 un punt 10, en els següents termes:
  
«23.10. En el cas de no justificar segons allò anteriorment establit, no es realitzaran noves provisions de fons, i es procedirà a reclamar les quantitats no justificades pel procediment establit.»
  
Disposicions addicionals
  
Primera
  
Totes les referències realitzades en l'Ordre de 23 de juny de 1999 a la Conselleria d'Ocupació, Indústria i Comerç, així com a les àrees de Treball, es consideraran fetes la Conselleria d'Economia, Hisenda i Ocupació i a les direccions territorials d'Ocupació, respectivament.
  
Segona
  
Per a l'exercici 2000, les subvencions previstes en aquesta ordre es quantifiquen en un import global màxim de 8.866.669.701 pessetes, que es distribuiran de la següent forma:
  
- Per als programes inclosos en el capítol I del títol I d'aquesta ordre, la dotació s'estableix en 3.479.228.830 pessetes, dels quals 1.372.428.420 es pagaran a càrrec del pressupost vigent, i les 5.259.800.470 restants es pagaran a càrrec del pressupost de l'exercici 2001.
  
- Respecte al Programa de Tallers d'Ocupació regulat en el capítol II del títol I, la dotació serà de 726.610.311 pessetes, de les quals 717.901.877 es pagaran a càrrec del pressupost vigent i els 912.420.777 restants es pagaran a càrrec del pressupost de l'any 2001.
  
Les subvencions es finançaran a càrrec del programa 322.20, línia 416, codi 2946.
  
El pagament de les anualitats de l'any 2001 queda subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Tercera
  
En el cas de les escoles taller i cases d'Oficis, la quantia dels mòduls per a despeses de formació i funcionament per hora/alumne de formació es fixen, per a l'any 2000, en els valors següents:
  
Per als tallers d'Ocupació, la quantia dels mòduls i les despeses subvencionades seran iguals als establits en el paràgraf anterior per a la II fase i següents.
  
L'import del mòdul A té en compte la relació d'un docent a jornada completa per cada 8 alumnes treballadors.
  
Aquests valors, excepte disposició en contrari, s'actualitzaran, per a exercicis successius, a raó d'un 2% d'increment anual
  
L'import de la subvenció prevista per a despeses de formació i funcionament de les escoles taller i cases d'Oficis serà l'equivalent al resultat de multiplicar el valor dels mòduls A i B pel nombre d'alumnes i pel total d'hores que s'han d'impartir, considerant la jornada completa.
  
Quant a les beques que es concedeixen a l'alumnat durant la primera fase de les escoles taller i cases d'Oficis de formació professional ocupacional, l'entitat promotora pagarà als alumnes participants les beques per assistència diària previstes en la normativa reguladora del Pla Nacional de Formació i Inserció Professional. L'import de les beques s'estableix en 725 PTA per dia lectiu i alumne. L'entitat promotora rebrà a l'inici d'aquesta fase la quantitat necessària per a fer front al citat pagament.
  
Quarta
  
Per al finançament de les unitats de Promoció i Desenvolupament s'estableix per a l'any 2000 una subvenció de 3.953.520 PTA per a despeses salarials del personal tècnic, i una quantia de 2.794.800 PTA per a despeses salarials del personal de suport; en ambdós casos es preveu jornada completa i any, i la reducció proporcional depenent de la jornada i de la duració de cada contracte.
  
Les despeses derivades del funcionament de les unitats de Promoció i Desenvolupament per a l'any 2000 s'estableixen en 450.493 PTA per component i any.
  
Cinquena
  
El termini de presentació de les sol·licituds finalitzarà el 30 de novembre; no obstant això, les instàncies presentades amb anterioritat a la publicació d'aquesta ordre es consideraran vàlides, sense perjudici de realitzar els pertinents requeriments per a l'adaptació de les sol·licituds formulades, a les modificacions establides en aquesta ordre.
  
Les sol·licituds estaran adreçades a la Direcció General de Formació i Inserció Professional, i es presentaran en qualsevol dels registres de la Conselleria d'Economia, Hisenda i Ocupació, o mitjançant les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, per a la qual cosa s'utilitzaran els models normalitzats facilitats per a això per les direccions territorials d'Ocupació.
  
Disposició transitòria
  
El Servici de Coordinació de Centres de la Direcció General de Formació i Inserció Professional actuarà com a unitat coordinadora de la gestió del programa d'Escoles Taller, Cases d'Oficis i Tallers d'Ocupació per a les tres províncies de la Comunitat. Amb caràcter transitori, durant l'exercici 2000, el citat servici assumirà les funcions de gestió que l'Ordre atribueix a la Direcció Territorial d'Ocupació de València.
  
Disposicions finals
  
Primera
  
Es faculta el director general de Formació i Inserció Professional per a dictar les instruccions i adoptar les mesures que considere oportunes per al desenvolupament i l'aplicació d'allò que s'ha disposat en aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de juliol de 2000
  
El conseller d'Economia, Hisenda i Ocupació,